Лъчезар Станчев
Писмо до Дядо Мраз

chitanka.info

Мили дядо, Дядо Мраз,

кратко писъмце ти пиша.

Искам да ти кажа аз,

че бонбони и сладкиши

трябва повече да ям,

за да пораста голям.

Че обичам мандарини,

а и книжки със картини,

че голямо блокче имам

и рисувам зайци, птички,

но си нямам аз боички,

та все батювите взимам.

Че строших автомобила,

за да видя кой го кара…

Топката ми се е свила

и шейната ми е стара…

Свирката не ще да писка…

А пък ти каквото искаш

донеси ми за подарък.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.